Решение №4

Бяла Слатина, 05.09.2015 г.

ОТНОСНО: Определяне на лицата, които да бъдат назначени като експерт и технически сътрудник за подпомагане работата на Комисията

Съгласно т.8 от Решение №1546-МИ/НР от 27.08.2015 г. на ЦИК за подпомагане дейността на ОИК за периода от назначаването на ОИК до 7 дни от обявяване на изборния резултат може да се наемат специалисти и технически сътрудници. За ОИК Бяла Слатина, като ОИК с до 100 секции се назначават един специалист-експерт и един специалист-технически сътрудник.

Във връзка с гореизложеното и на основание чл.87, ал.1, т.1 от ИК, Решение №1546-МИ/НР от 04.09.2015г. на ЦИК, и чл.88, ал.1 от ИК Общинска избирателна комисия Бяла Слатина

РЕШИ:

1. Определя Лена Дилянова Хиткова за специалист-експерт, който да подпомага работата на ОИК Бяла Слатина от 07.09.2015г. до 7 дни от обявяване на изборния резултат.
2. Определя Крум Евгениев Попов за специалист-технически сътрудник, който да подпомага работата на ОИК Бяла Слатина от 07.09.2015г. до 7 дни от обявяване на изборния резултат.
3. Община Бяла Слатина да сключи граждански договори с лицата за времето от 07.09.2015г. до 7 дни от обявяване на изборния резултат /08.11.2015г./.
4. Възнагражденията на лицата са съгласно т.8 от Решение №1546-МИ/НР от 27.08.2015 г. на ЦИК.
5. Решението да се изпрати на Кмета на Община Бяла Слатина за сведение и изпълнение.

Решението подлежи на обжалване пред Централната избирателна комисия чрез Общинска избирателна комисия Бяла Слатина в тридневен срок от обявяването му.

ПРЕДСЕДАТЕЛ:   
Цветелина Андровска-Илиева

ЗАМЕСТНИК-ПРЕДСЕДАТЕЛ:   
Маргарит Маждраков

Поставено на 05.09.2015г. в …………… часа

1………………………………… 2…………………………………

Свалено на ……………………… в ……………… часа

1………………………………… 2…………………………………